cyanic-selkie/wikianc huggingface dataset:
UNEF I
Styrke
På det meste, i februar 1957, hadde UNEF I 6,073 soldater utplassert. Antallet ble redusert og da styrken ble trukket ut i juni 1967, besto den av 3,378 mann.
Ti land bidro med soldater til UNEF I: Brasil, Canada, Colombia, Danmark, Finland, India, Indonesia, Jugoslavia, Norge og Sverige.
Norsk bidrag
Norge deltok, sammen med Danmark, med mannskaper i DANOR-bataljonen fra november 1956 til juni 1967. I tillegg stilte Norge til disposisjon et sanitetskompani med feltsykehus som den første tiden opererte i telt utenfor Gaza by. Om lag 11,000 mann gjorde tjeneste i UNEF I (DANOR I-XXI og NORMEDCOY). Ni nordmenn mistet livet i denne tjenesten.
Alexander Richard Glen
Alexander «Sandy» Richard Glen (født 18. april 1912, død 6. mars 2004) var en britisk polarforsker og etterretningsoffiser under andre verdenskrig. Senere investerte han i skipsindustrien, var en pioner innen pakketurer, og ble formann i British Tourist Authority.
Glen var sønn av en skipsreder i Glasgow og gjennomførte utdanning ved Fettes College og Balliol College i Oxford.
Polarforskning
I 1935–36 ledet Glen en overvintringsekspedisjon fra Oxford til Nordaustlandet. Den ti mann store gruppen var den første til å overvintre i dette området, med unntak av pelsjegere. En stasjon ble etablert i Brandy Bay og aktiviteter innen glasiologi, geologi, kartografi, biologi, samt ionisfæriske studier ble gjennomført. Etter ekspedisjonen utga han boken Under the Pole Star (1937).
Krigstjeneste
I mai 1942 deltok Glen som liaisonoffiser i Operasjon Fritham som skulle sikre gruvene på Svalbard. Året etter deltok han i Operasjon Gearbox.
Turistindustrien
Glen deltok i et konsortium som kjøpte opp H. Clarkson & Co, som i samarbeid med flyselskapet Court Line ble en pioner i pakketurindustrien.
Glen var direktør i British European Airways og formann i British Tourist Authority fra 1969 til 1977.
Utmerkelser
Glen ble i 1944 tildelt St. Olavs Orden og to år senere det tsjekkoslovakiske Krigskorset.
I 1964 ble han tildelt kommandørkorset av Order of the British Empire og i 1967 ble han adlet ved å bli utnevnt til Knight Commander av samme orden. Han fikk deretter rett til å føre tiltaleformen sir foran sitt navn.
Paul Kedelv
Paul Kedelv (født 12. april 1917, død 1990) var en svensk glasformgiver. Kedelv begynte som elev ved tegneatelier et på Orrefors glasbruk i 1931 med handledare som Simon Gate og Edward Hald. 1949–1956 arbeidet Kedelv ved Flygsfors glasbruk der han blant annet tegnet kokilleglass (former til bruk ved støping ) og produkter i underlagsglass. Mellom 1956 og 1977 arbeidet han ved Reijmyre glasbruk. Kedelv har også formgitt produkter for Nybrofabrikken i Fröseke og Fåglaviks glasbruk.
Nils Nilsson Skaar (1852–1948)
Nils Nilsson Skaar (født 28. mars 1852 i Botnen i Vikør, død 12. juni 1948 i Norheimsund) var en norsk lærer, bonde, redaktør og stortingsmann for Venstre. Skaar kom fra garden Skåro på østsiden av Fyksefjorden i Kvam herad i Hordaland.
Skaar hadde utdanning fra Voss lærarskule, Stord seminar og Chr. Bruuns folkehøgskule i Gausdal. Han virket som lærer ved ulike folkehøgskoler på Jæren og i Ullensvang. En periode var han redaktør av Hardangeren, som endret navn til Søndre Bergenhus Folkeblad. Fra 1900 var han redaktør og etter hvert eier av Hordaland Folkeblad.
Han var ordfører i Kvam / Vikør i 20 år (1888–1919) og hadde fast sete på Stortinget i til sammen åtte valgperioder (1886–1894 for Søndre Bergenhus amt, så 1910–1921 for enkeltmannskretsen Hardanger og deretter 1922–1924 for Hordaland fylke). Han var vararepresentant og møtte fast i ytterligere to sesjoner (1899–1900). På Stortinget var han medlem av blant annet budsjettkomiteen og konstitusjonskomiteen, senere av næringskomite nr. 1 og av sosialkomiteen.
Skaar hadde tallrike andre offentlige verv, både lokalt, i amtet og i parlamentariske komiteer. Han var aktiv og hadde verv folkevæpningsbevegelsen og i målrørsla. I en årrekke var han i ledelsen for Hardanger historielag og for Kvam bygdemuseum. I 1906 var han utsending til kongekroningen i Trondheim.
Han ble tildelt Medaljen for borgerdåd og Kroningsmedaljen 1906.
Pemba (Tanzania)
Pemba er en øy som tilhører øygruppen Zanzibar i Tanzania og ligger i Det indiske hav utenfor Tanzanias nordøstre kyst. Øya er på arabisk også kjent som Al Jazeera Al Khadra («den grønne øy»). Pemba ligger omtrent 50 kilometer nordøst for øya Unguja og omtrent like langt fra Tanzanias fastland, og bare noen få mil fra Kenyas sydøstre kyst. Sammen med Unguja og noen mindre øyer utgjør Pemba øygruppen Zanzibar, som i sin tur en del av Krydderøyene, som også inkluderer den mer sydlige beliggende øy Mafia. Den største delen av Pemba domineres av jordbruk og er en av verdens største produsenter av kryddernellik. Språket på øya er swahili (med den lokale dialekten kipemba) samt arabisk, da øya har en betydelig andel arabisk befolkning.
Administrativ inndeling
Pemba delt inn i to regioner Nordre Pemba og Søndre Pemba. Disse er inndelt i fire distrikter som igjen er inndelt i mindre administrative enheter som kalles shehia.
Regioner og distrikt:
Innbyggertall og areal
Pemba har totalt 441 430 innbyggere (2007) på et områdOe på 906 km² som omfatter hovedøya samt et lite  antall mindre øyer rundt kysten. De største stedene er Wete med 24 983 innbyggere (2002) samt Chake Chake med 19 283 innbyggere. (2002).
GSM
Historie
Den europeiske teleorganisasjonen ETSI og Confederation of European Posts and Telecommunications \(CEPT) begynte arbeidet med å utvikle GSM i 1982, og opprinnelig sto GSM for Groupe spécial mobile, senere ble dette endret til det engelske Global System for Mobile Communication. I 1984 sluttet Europakommisjonen seg til planene, og den formelle standardiseringen skjedde i 1989.
Den 27. mars 1991 ble verdens første GSM-samtale foretatt i nettet til finske Radiolinja. GSM ble lansert kommersielt i Norge den 27. september 1993 av NetCom, som lanserte tilbudet en måned før Telenor, som hadde stått for vesentlige deler av utviklingen, men var tilbakeholden for ikke å bli anklaget for å benytte seg av sin dominerende stilling til å få markedsfordeler. Systemet brukes i nesten alle europeiske land, samt i USA, Canada og flere land i Asia, men har nå (2018) sterkt reduserte markedsandeler (ca 5% i Norge).
Forskjellige land bruker forskjellige frekvensbånd; Norge har 900 MHz og 1800 MHz, mens USA og Canada bruker 850 og 1900 MHz.
GSM regnes som 2. generasjons automatiske mobilsystemer (2G), første generasjon var NMT. GSM ble utviklet og vedtatt omtrent samtidig med standardene Tetra (radio) for nødnett og andre lukkede nett, og DECT for trådløse telefoner.
Nedenfor angis GSM-brukertall, antall SMS sendt årlig, og noen tekniske milepæler for GSM:
Teknologi
GSM er nettverk for to-veis digital stemmeoverføring i UHF-båndet hvor signalene sendes mellom mobiltelefoner via basestasjoner og faste fibernett eller radiolinker mellom disse. Signalene sendes i laveste frekvens opplink (fra bruker til basestasjon), og i en høyere frekvens nedlink (fra basestasjon til bruker). Multipleksingen er tidsdelt (TDMA), og ikke kodedelt (CDMA) som i 3G-nettverk. Transmisjonsstyrken på opplink er opptil 8W i 900-båndet og 1W i 1800-båndet. Ved kort avstand mellom telefon og basestasjon, reduseres sendereffekten i både telefonen og basestasjonen.
Den teoretiske rekkevidden er opp til 70 km i 900-båndet, atskillig kortere i 1800-båndet. Selv om det er teknisk mulig å sende og motta signaler over større avstander, er det på grunn av den valgte teknikken for multipleksing satt en grense for hvor langt unna basestasjonen mobilene kan være. Årsaken til dette er teknikken som er valgt for multipleksing. I motsetning til f.eks NMT-systemet, der hver mobiltelefon (terminal) får tildelt sin egen frekvens for sending og mottak (FDMA, Frequency Division Multiple Access), bruker opptil 8 mobiler samme frekvens i GSM. Dette kalles TDMA, Time Division Multiple Access. Dette betyr at hver mobil sender data i 0,577 ms, venter i 4,038 ms, og sender deretter en ny datapakke på 0,577 ms. Mellom datapakkene er det lagt inn en tidsmargin, for å unngå at mottatte signaler fra to mobiler skal overlappe hverandre. Det er denne tidsmarginen som er årsaken til at det er en øvre grense for avstanden mellom basestasjon og mobil. Hvis avstanden blir for stor, risikerer man at signalene overlapper hverandre og ikke kan tolkes.
Alle mobiltelefoner som selges i Norge idag, kan brukes på både 900 og 1800 MHz-båndene. Mange kan også brukes på 800 og 1900 MHz-båndene. Mobiltelefoner som støtter to, tre eller fire ulike frekvensområder kalles dual-band-, tri-band- eller quad-band- telefoner. Brukeren behøver ikke å angi hvilke(t) frekvensbånd telefonen skal brukes på, telefonen søker selv gjennom tilgjengelige frekvenser. Så fremt selskapet man er kunde hos, har avtaler med utenlandske mobiloperatører, kan en GSM-telefon brukes overalt. Bruk av mobiltelefon i utlandet eller på et annet nett enn ens eget kalles roaming.
GSM tillater i tillegg til stemmeoverføringtjenester, også tjenester som SMS (Short Message Services) og internett-surfing via WAP (Wireless Application Protocol). GSM tillater dataoverføring med hastigheter opptil 38,4 kbps, men med GPRS har man en teoretisk overføringshastighet på 170 kbps. I praksis oppnår man likevel sjelden over 40 kbps. EDGE gir teoretisk hastighet opp til 236 kbps.
Tredje generasjons mobilnett, eller såkalt 3G, har hastigheter opp til 384 kbps med teknologien UMTS, mens såkalt turbo-3G (HSDPA) har hastigheter idag på inntil 4 000 kbps og kan i teorien komme opp i 14 400 kbps. Både NetCom og Telenor lanserte HSPA i Norge i 2007.
Frekvensbånd
Frekvensbånd er definert i ETSI doument 05.05.
Det er ikke en entydig forbindelse mellom kanalnummer og frekvens. Dette betyr at det ikke er mulig å ha f.eks. DSC 1800 og PCS 1900 i samme område, men det er mulig å ha GSM 900 og DSC 1800 i samme område. Det siste er vanlig i alle europeiske land. Det er ikke støtte for GSM i IMT-2000 båndet. Dette er reservert for 3G mobiltelefoni.
Digitalisering
I GSM forbindelsen blir det analoge lydsignalet digitalisert. Deretter blir den digitale tallrekken kryptert med sesjonsnøkkelen A5/1. Denne fila sendes så hurtig at det går små "pakker" med data fra 20 mobiltelefoner som sendes slik at de kommer fram til basestasjonen etter hverandre i riktig rekkefølge og tidspunkt. En enkelt basestasjonsenhet kan betjene 20 mobiltelefonsamtaler samtidig.
Informasjonen i en "pakke" er organisert slik at dataene som representerer noe av lyden i 2 tidsperioder sendes i en pakke. Dersom en pakke tapes i støy eller forstyrrelser, blir lydkvaliteten bare såvidt dårligere og avbrudd i lyden unngås. Dette gir en moderat tidsforsinkelse av lyden i GSM telefoner. På grunn av denne pakkingen og krypteringen er det svært komplisert å avlytte en GSM forbindelse. Når mobiltelefonen er nær basestasjonen dempes sendereffekten i mobiltelefonen. En basestasjon kan betjene mobiltelefoner som er inntil 35 km unna. En utvidet versjon kan betjene mobiltelefoner opptil 70 km unna. Sistnevnte brukes i noen tilfeller langs kysten. En del av programvaren som styrer disse prosessene er utviklet ved SINTEF i Trondheim.
Bruk av GSM telefon i fly
Ved bruk av mobiltelefon i fly vil telefonens signaler nå et stort antall basestasjoner, og flere av disse er for langt unna for å gi forbindelse. Ved slik bruk kan samtalen bli brudd med feilmelding "Nettverksfeil" på skjermen. Det kan være mulig å gjennomføre samtale fra småfly ved å fly lavt under samtalen.
Red Bull GmbH
Red Bull GmbH er et østerriksk selskap med hovedkvarter i Fuschl am See. Selskapets hovedprodukt er energidrikken Red Bull, som er verdens mest solgte energidrikk med 5,2 milliarder bokser solgt i 2012. Red Bull GmbH driver sin virksomhet i 164 land og har over 8 000 ansatte. Selskapet distribuerer og markedsfører også andre drikker, blant annet «Simply Cola», en serie urtedrikker med navnet «Carpe Diem», og «Sabai Wine Spritzer».
Red Bull eier også Formel 1-lagene Red Bull Racing og Scuderia Toro Rosso, i tillegg til den amerikanske fotballklubben Red Bull New York, den østerrikske fotballklubben Red Bull Salzburg og den tyske fotballklubben RB Leipzig. Red Bull sponser over 500 utøvere innen diverse sporter i stallen over hele verden.
Siden den første utgaven av Wings for Life World Run i 2014 har Red Bull blitt hovedsponsor slik at deltageravgiftene kan doneres med 100% til Wings for Life stiftelsens prosjekter om ryggmargforskning.
Historie
Selskapet ble grunnlagt i 1984 av den østerrikske gründeren Dietrich Mateschitz og den thailandske forretningsmannen Chaleo Yoovidhya. I 1982, mens han arbeidet for det tyske selskapet Blendax (senere kjøpt opp av Procter & Gamble), reiste Mateschitz til Thailand og møtte Chaleo, eier av TC Pharmaceutical. Han oppdaget at energidrikken Krating Daeng, som ble utviklet av Chaleos selskap på 1970-tallet, hjalp mot hans jetlag etter reisen. Han så markedspotensialet i drikken og inngikk en avtale om partnerskap med Chaleo for å bringe den til Europa. Hver av dem skulle investere 500 000 USD i oppstarten av Red Bull GmbH, og skulle til gjengjeld få en eierandel på 49% hver i selskapet, mens de resterende 2% gikk til Chaleos sønn Chalerm. De ble også enige om at Mateschitz skulle lede selskapet.
Mellom 1984 og 1987 modifiserte Red Bull GmbH formelen for Krating Daeng for at den skulle passe bedre for europeisk smak, ved å tilsette kullsyre og å gjøre den mindre søt. I 1987 introduserte selskapet sin tilpassede drikk i Østerrike under navnet Red Bull. Markedsføringen ble rettet mot unge profesjonelle. Tidlig på 1990-tallet ekspanderte merkevaren over hele Europa, før de i 1997 gikk inn i USA og innen et år hadde de tatt 75% av markedet. Formuen til Red Bulls grunnleggere vokste i takt med selskapets suksess, og i mars 2012 hadde både Chaleo og Mateschitz estimerte nettoformuer på over 5,3 milliarder USD hver.
Matolje
Matoljer er forskjellige organiske oljer som blir brukt til å lage mat, både som tilsetningsstoff og ingrediens og under tilberedningen, for eksempel steking.
Vegetabilske matoljer framstilles av fettstoffer fra planteriket, for eksempel fra oliven, peanøtter, soya, solsikker, raps, mais, bomullsfrø og kopra (kokosmasse), mens animalske oljer kommer fra dyreriket og kan være fiske- og hvaloljer. De ulike matoljene inneholder forskjellige typer fettsyrer i ulike mengder.
Raffinering
Kaldpressede oljer er oljer som har beholdt det meste av sin opprinnelige kvalitet og næringsstoffer i utvinningsprosessen. Varmpressede oljer (også kalt raffinerte oljer) er oljer som er blitt varmet opp og deretter presset og filtrert. Dette reduserer til en viss grad innholdet av næringsstoffer, plantesteroler og smak. Ekstraherte oljer er i tillegg til raffinering, tilsatt kjemikalier for å utnytte råmaterialet maksimalt, noe som reduserer næringsstoffer og smak ytterligere.
Fettsyrer
For matolje og matfett kommer ofte sunnhet i fokus. Det viktigste stikkordet er balansen mellom omega-3 og -6 fettsyrene. Det beste forholdet er 2:1. De gode fettsyrene er helsebringende og regulerer blodtrykk og immunforsvaret. Andre sanseorganer blir også positivt påvirket av omega-3 og -6, som f.eks hjernen og synet. Omega-6 er i utgangspunktet ganske helseskadelig, men blir nøytralisert av omega-3. Omega-3 finnes spesielt i fisk, skalldyr og planter.
For sunn matlaging mener noen at man bør unngå mye mettet fett. Enumettet og flerumettet fett bør derimot aktivt brukes i matlaging, for å få en viss tilføring av egenskapene nevnt over. Flerumettet fett er sunt, men man bør ikke få i seg for mye av dette fettet. Den rette sammensetningen av fettsyrene kan oppnås med en kombinasjon av olivenolje, rapsolje og meierismør i matlagingen.
Rapsolje har det laveste innholdet av det mettede fettet (7 %), så kommer solsikkeolje, maisolje, olivenolje og soyaolje (alle verdiene ligger mellom 10 % og 16 %). Kokosolje har til sammenligning hele 90 % mettet fett.
Olivenolje har høyest innhold av det enumettede fettet (75 %); rapsolje har 60 % og maisolje 27 %. Solsikkeolje har mest flerumettet fett (65 %); soyaolje har 61 % og maisolje 60 %. Rapsolje har 33 %, og olivenolje har 10 %, og begge to kommer ett godt stykke ned på lista.
Bjørn Eskild Ødegård
Hans personlige rekord er 2,14 meter, noe som plasserer ham på delt 17.-plass på norgesstatistikken gjennom alle tider. Rekorden blei satt 1. juli 1984 på Byrkjelo.
Matolje
Matlaging
Olivenolje, rapsolje, soyaolje og solsikkeolje er oljer som godt kan benyttes til steking, men det forutsetter at steketemperaturen ikke blir for høy.
Frityrsteking krever høy temperatur. Da bør oljer med mer mettet fett benyttes. Det er omdiskutert hvorvidt slikt mettet fett er sunt eller usunt.
Jean Pasqualini
Jean Pasqualini (kinesisk: 鮑若望; pinyin: Bào Ruòwàng; født 1926 – død 9. oktober 1997) var en fransk og kinesisk journalist; kjent for sine memoarer med skildringer av personlige erfaringer fra det kinesiske arbeidsfengselssystemet laogai. Pasqualini var sønn av en kinesisk mor og en fransk-korsikansk far. Hans kinesiske navn er gjengitt som Bao Ruowang, med «Bao» representerer den første stavelsen i Pasqualini og «Ruowang» var en fonetisk gjengivelse av Jean.
Liv og virke
Pasqualini gikk på misjonsskoler i Tianjin og Shanghai, og virket som oversetter for det amerikanske forsvar og for den britiske ambassade før den kommunistiske maktovertagelse av landet i 1949. Etter Hundre blomster-kampanjen i 1957 ble Pasqualini dømt til tolv års fengselsforvaring på grunn av sitt tidlige arbeid for utlendingene - han ble anklaget for «kontrarevolusjonær virksomhet». Han ble løslatt i 1964 etter at Frankrike etablerte diplomatiske forbindelser med Folkerepublikken Kina. Etter løslatelsen flyttet han til Paris.
I 1973 skrev han (med assistanse fra Rudolph Chelminski) som selvbiografi Prisonnier de Mao (engelsk: Prisoner of Mao). Boken skildret hans fengselsår fra 1957 til 1964, med blant annet en 15 måneders forhørsperiode som munnet i en 700 sider lang tilståelse. Pasqualini fortalte også fra den store kinesiske hungersnød da en arbeidsleirlege advarte ham mot å spise mat som var blitt iblandet sagflis. Han skildret også de daglige kampsesjoner og selvkritikkmøter. I fengselstiden tapte Pasqualini etter det han skriver evnen til selvstendig tenkning, og hans motstand og skepsis vek gradvis plassen for følelse av egen skyld.
Pasqualini arbeidet senere i Frankrike som oversetter og faktasjekker for de amerikanske magasinene Newsweek og Life. I 1992 grunnla han menneskerettighetsorganisasjonen Laogai Research Foundation, lokalisert i Washington, D.C., sammen med Harry Wu. Han døde i Paris i 1997.
Johan Lund
Johan Lambert Arnoldus Lund (født 11. februar 1858 i Trondhjem, død 29. mai 1917 i Falköping i Sverige) var en norsk bankdirektør og politiker. Han var ordfører i Bodø fra 1911 til 1912, valgt for «Bodø kommunale vælgerforening» (Høyre og Frisinnede Venstre).
Karriere
Han ble ansatt i Den Nordenfjeldske Kreditbank i 1872 og jobbet fra 1880 til 1882 i bankens filial i Tromsø. I 1893 ble han hentet som banksjef til den nyopprettede Nordlands Privatbank, der han ble værende til sin død.
Familie
Han vokste opp i en arbeiderfamilie i Trondhjem. Foreldrene var Lorentz Larsen Lund og Ane Martine Arntsdatter Lind. Faren døde av tuberkulose da gutten var 12 år gammel.
Han giftet seg i 1898 med Fredrikke (Freddie) Mathilde Backer, datter av bestyrer ved Bodø fiskeriskole Johan Fredrik Backer og hustru Josefine Thrane. Hennes søster Martha var gift med Haakon Martin Evjenth, ordfører og høyesterettsadvokat i Bodø. Hennes bror Carl Backer var kasserer i Nordlands Privatbank i mange år.
Woleu-Ntem
Woleu-Ntem er den nordligste av Gabons ni provinser. Den har et areal på 38,465 km², og provinshovedstaden er Oyem.
Som den nordligste provinsen i Gabon er den den eneste som grenser til Kamerun. Den grenser også til Ekvatorial-Guinea i vest og Republikken Kongo i øst. Woleu-Ntem grenser til følgende områder i disse landene:
Innad i Gabon grenser provinsen til følgende andre provinser:
Departementer
Woleu-Ntem er delt inn i fem departementer:
Bordtennis under samveldelekene 2002
Bordtennis under de britiske samveldeleker 2002. Bordtennis var en av flere sporter under de syttende samveldelekene som ble arrangert i Manchester i England i perioden 25. juli til 4. august 2002. Det var første gangen som bordtennis var med på programmet i Samveldelekene. I lekene i 2002 ble det konkurrert i åtte øvelser i bordtennis, single og double for både menn og kvinner samt en mixeddoubleturnering og to lagkonkurranser en for menn og en for kvinner. Alle tapende semifinalister fikk bronsemedaljer. Singapore ble beste nasjon med tre gullmedaljer foran England som også vant tre gull.
Elfstedentocht
Elfstedentocht (IPA-uttale: ) eller Ellevebyersløpet er et skøyteløp som arrangeres med ujevne mellomrom i den nederlandske provinsen Friesland.
Løpet, som måler nesten 200 km, går over frosne kanaler, elver og innsjøer mellom elleve frisiske byer: Leeuwarden, Sneek, IJlst, Sloten, Stavoren, Hindeloopen, Workum, Bolsward, Harlingen, Franeker, Dokkum og Leeuwarden igjen. Løpet arrangeres ikke hvert år, først og fremst på grunn av at de nederlandske vintrene ofte er for milde til at vannet i kanalene fryser. Med deltakerantall på opptil 15 000 løpere setter arrangementet også meget høye krav til isens tykkelse. Regelverket krever minst 15 centimers istykkelse langs hele løypa.
Siden Elfstedentocht arrangeres så sjelden, skaper det stor spenning over hele landet når man offentliggjør at løpet skal arrangeres. Dagen før løpet reiser mange nederlendere til Leeuwarden for å ta del i den feststemte atmosfæren omkring arrangementet. Kvelden før løpet kalles «Nacht van Leeuwarden» (Leeuwarden-kvelden). Byen forvandles til en stor gatefest.
Historikk
Elfstedentocht var allerede en del av frisisk tradisjon da Pim Mulier i 1890 unnfanget ideen om et organisert løp, som ble arrangert for først gang i 1909. Etter dette løpet stiftet man Vereniging De Friesche Elf Steden som skulle ta seg av organiseringen.
Vinnere
Sluttiden er oppgitt i timer og minutter.
Kvinner fikk adgang til å delta fra 1985 (før dette kunne de bare gå i mosjonsklassen), men det er ikke utdelt noen premier. Dette vil bli endret i neste løp. Den første kvinnen som gikk i mål, var i:
De elleve frisiske byene
Dette er ruten til Elfstedentocht når løpet gås i urvisernes retning, som i 1985, 1986 og 1997. Avstandene mellom byene kan variere noe, avhengig av den nøyaktige løypa. Avstandene som er oppgitt her, er fra 1997.
Renaudiana
Renaudiana er en slekt av biller som har larver som eter planterøtter. De hører til undergruppen oldenborrer (Melolonthinae) i den store gruppen skarabider (Scarabaeoidea). Slekten er oppkalt etter den franske entomologen Renaud Paulian, en anerkjent ekspert på Madagaskars insektfauna.
Feejee mermaid
«The Feejee Mermaid» eller bare «Fiji mermaid» var levningene etter en angivelig «ekte» havfrue som den amerikanske underholdningsarrangøren P. T. Barnum presenterte i sitt museum av kuriositeter, Barnum's American Museum, i 1842. Siden har flere eksemplarer dukket opp i sideshows rundt om i verden. En Feejee mermaid ser ut som en havfrue, men har ofte spisse tenner og klør. De fleste eksemplarer er satt sammen av aper eller andre pattedyr og halen av en fisk.
Renaudiana
Utseende
Nokså små (ca. 10 millimeter), avlange, gulbrune oldenborrer. Oversiden er fint punktert.
Utbredelse
Slekten finnes på Madagaskar.
A Fresh Start
A Fresh Start er en amerikansk stumfilm fra 1910.
Lars Myhre (friidrett)
Lars Myhre (født 15. juli 1964) er en tidligere norsk høydehopper. Han representerte Veldre IL.
Hans personlige rekord er 2,14 meter, noe som plasserer ham på delt 17.-plass på norgesstatistikken gjennom alle tider. Rekorden blei satt 16. juni 1984 i Malmö.
Jenny Berthelius
Jenny Berthelius (født 1923 i Stockholm, død 2019) var en svensk forfatter.
Berhthelius vokste opp i Helsingborg, med unntak av noen år i Arles i Frankrike. Hun studerte fransk, litteraturvitenskap, drama, teater og film ved Universitetet i Lund og arbeidet i noen år som utenlandskorrespondent.
Berthelius publiserte sine første noveller som tenåring. I 1968 debuterte hun med kriminalromanen Mördarens ansikte, og skrev senere et trettitalls kriminalromaner, psykologsiske thrillere, barnebøker, ungdomsromaner og lettlestbøker. Berthelius er mest kjent for sine kriminalromaner, og er i hjemlandet blitt omtalt med hedersnavnene «Mordets milda moder» og «Den svenska skräckskildringens mästerinna».
Hun har sammen med de svenske krimforfatterne K. Arne Blom, Jean Bolinder, Kjell E. Genberg, Sture Hammenskog og Jan Moen også skrevet under det felles pseudonymet Bo Lagevi.
Berthelius' faste detektivpar er kommissær Paul Sanger og forfatteren Veera Kruse.
A Fresh Start
Handling
Jim, en sjåfør, får sparken på grunn av hans manglende edruelighet. Pengeløs og ute av stand til å skaffe seg ny jobb, begynner han som landstryker og tar veien fart. Ved et hus ber han om mat, men får blankt avslag. Men lille Marie, hjemmets datter, kommer ham til hjelp og beordrer hovmesteren deres om å straks gi Jim det han trenger. Hun plukker også en blomst til ham fra hagen deres. Jim rusler inn i en nærliggende park, og setter seg på en benk for å nyte lunsjen sin.
Men når han skal skaffe seg alkohol, legger han merke til rosen som den lille jenta hadde gitt ham. Dette inspirerer ham til å reformere seg og bli en bedre person. Senere, når lille Marie besøker den samme parken sammen med foreldrene sine, blir hun snart ppdaget og gjenkjent av Jim. Men Jim legger også merke til at to ondskapsfulle menn som tilsynelatende også følger etter den lille jenta og foreldrene hennes. Jim bestemmer seg for å følge nøye med på handlingene til de mystiske mennene.
Jim oppdager at de har avtalt med en sjåfør om å kidnappe lille Marie og holde henne for å kreve løsepenger fra foreldrene hennes. Jim blir kvitt den andre sjåføren, og han forkler i den andre mannens mannens frakk, caps og briller venter han rolig på de to andre konspiratørene. Men når de to onde mennene kommer tilbake, etter å ha lokket Marie bort fra foreldrene hennes, gir de sjåføren av bilen en vei-beskrivelse om hvor de burde kjøre. Jim nikker rett og slett samtykkende og kjører raskt av gårde. Men han kjører i stedet til nærmeste politistasjon med dem.
Lee Van Cleef
Lee Van Cleef (født Clarence LeRoy Van Cleef jr. 9. januar 1925 i Somerville i New Jersey, død 16. desember 1989 i Oxnard i California) var en amerikansk skuespiller. Han er kjent for sine mange roller i westernfilmer, kanskje spesielt i spaghetti-westerner som For en neve dollar mer og Den gode, den onde og den grusomme.
Karriere
Van Cleef begynte arbeidslivet som revisor. Han tjenestegjorde i United States Navy under andre verdenskrig, og etter krigen begynte han å spille amatørteater. Hans første rolle var i Sheriffen (1952) hvor hans spesielle utseende, med skarp nese og smale øyne, gav ham et minneverdig ansikt som førte til at han fikk medvirke i et stort antall westernfilmer, som regel i skurkeroller. Resten av tiåret og fram til begynnelsen av 1960-tallet spilte han for det meste biroller, mange av dem i vel ansette filmer som John Sturges' Oppgjør i O.K. Corral (1957), Budd Boettichers Ri ensom (1959) og John Fords Mannen som skjøt Liberty Valance (1962).
Mest minneverdig er rollen som den onde Angel Eyes i Sergio Leones Den gode, den onde og den grusomme fra 1966. Blant senere filmroller av betydning kan nevnes John Carpenters Flukten fra New York (1981)
Død
Lee Van Cleef døde av hjerteinfarkt den 16. desember 1989 og ble begravet på Forest Lawn Memorial Park i Hollywood Hills.
Innflytelse
Van Cleef personifiserte den ultimate western-dusørjegeren, og var av den grunn inspirasjonen til mange etterfølgere, bl.a. i Lucky Luke-seriealbumet Dusørjegeren, hvor rollefiguren Elliot Belt har lånt hans trekk.
Pemba
Pemba kan referere til:
Candy Dulfer
Hun begynte å spille på saksofon i en alder av seks år. Hun har hatt sitt eget band, Funky Stuff, siden hun var fjorten år gammel. På 1980-tallet var så godt som alle hennes konserter i Nederland utsolgt. Internasjonalt gjennombrudd fikk hun i 1990, spesielt med en filmmelodi «Lily was here» som hun spilte sammen med Dave Stewart fra Eurythmics. Hennes debut-album «Saxuality» fra samme år mottok en Grammy Award-nominasjon, og hun fikk spille med Pink Floyd under gruppens konsert i Knebworth i juni.
Bloody Beetroots
Bloody Beetroots er en italiensk duo som spiller elektronika og dansemusikk. Gruppen ble dannet på slutten av 2006 av produsenten og regissøren Bobby Rifo sammen med DJen Tommy Tea.
Candy Dulfer
I løpet av de neste årene har hun gitt ut i alt ni studioalbum, to konsertalbum, og en samleplate. Hun har opptrådt og spilt inn sanger med flere andre musikere, blant annet hennes egen far Hans Dulfer, og andre kjente musikere som f. eks. Prince, Dave Stewart, René Froger, Van Morrison, og Maceo Parker.
Bloody Beetroots
Deres singel Cornelius som kom ut i 2008 havnet på Topp 100-listen på den internasjonale iTunes-nedlastingene for dette året. Dette albumet blir betegnet som et fullstendig kunstprosjekt som består av både musikk, videoer og mote.
1638
Dødsfall
Dato ukjent:
Douglas Bravo
Douglas Ignacio Bravo Mora (født 11. mars 1932 i landsbyen Cabure i delstaten Falcón i Venezuela, død 31. januar 2021 i Coro) var en venezuelansk politiker og geriljaleder.
Biografi
Han var tilknyttet Partido Comunista de Venezuela (PCV, Venezuelas kommunistparti). Han var i opposisjon mot Marcos Pérez Jiménez og spilte en rolle i planleggingen av det kuppet i Venezuela i 1958 som styrtet diktatoren fra makten.
Bravo døde av covid-19 i Coro i Venezuela den 31. januar 2021, i en alder av 88 år.
The Fugitive (1910)
The Fugitive er en amerikansk stumfilm, fra 1910, regissert av D. W. Griffith.
Handling
To menn, som begge heter Johns, forlater familiene deres for å reise til fronten under den amerikanske borgerkrigen. En av soldatene verver seg til Amerikas konfødererte stater, og den andre til Unionen.
Etter en trefning blir begge soldatene atskilt fra deres respektive sider. Men unionssoldaten skyter mot soldaten fra Konføderasjonen, før han må stikke av og søke tilflukt i fiendens hjem.
Maioppstanden i Dresden
Maioppstanden i Dresden fant sted i Dresden i Tyskland fra 3. til 9. mai 1849, og var en av de siste hendelsene i det som senere ble kjent som revolusjonene i 1848. Oppstanden var et forsøk på å tvinge gjennom grunnloven som hadde blitt vedtatt av Frankfurtparlamentet. Opprøret ble slått ned av prøyssiske og saksiske soldater i kamper som varte i fire dager, der over 200 opprørere ble drept.
Janne Schaffer
Jan «Janne» Erik Tage Schaffer (født 24. september 1945 i S:t Görans församling i Stockholm), er en svensk gitarist og låtskriver. Han er mest kjent for sitt arbeid som gitarist for det svenske bandet ABBA, men han har også spilt sammen med andre populære artister som Bob Marley, Toto, Johnny Nash, Art Farmer, Lee Hazlewood og en rekke svenske artister, som ABBA, Björn J:son Lindh, Cornelis Vreeswijk og Ted Gärdestad. I alt spiller han på rundt 5000 plateinnspillinger. Han spilte også på Montreux Jazz Festival i 1977.
1973 begynte Janne Schaffer sin solokarriere og også samarbeidet med Björn J:son Lindh, et samarbeide som fortsatte helt til Björn J:son Lindhs død i desember 2013. Schaffer har vært medlem i mange band, som for eksempel jazz-, funk-, prog- og rockbandet "Hörselmat" som han startet 1973 sammen med Björn J:son Lindh. Han har også vært med i gruppene Grapes of Wrath, Pop Workshop, Dynamite Brass, Opus III, Svenska Löd AB!, Baltik, Ablution, Mads Vinding Group, Midnattsensemblen Paramount, Ralph Lundsten And The Andromeda All Stars og Harlequin. 1980 dannet Schaffer Electric Banana Band sammen med Lasse Åberg og Klasse Möllberg, der han komponerte melodier til Åbergs tekster og spilte gitar under artistnavnet «Zebra». Gruppen hadde stor suksess med låter som «Banankontakt», «Olyckans sång» og «Zwampen». Mange av gruppens låter handler om miljø og natur. Schaffer har hatt et engagement i miljøspørsmål siden 1960-tallet.
Hans album fra 1979 het Earmeal og inkluderer diverse arbeider fra de amerikanske musikerne Jeff, Steve og Mike Porcaro, så vel som deres far Joe Porcaro. Dette er et av de få tilfellene hvor hele familien Porcaro samarbeidet om et felles album.
Opptreden
Janne Schaffer er som en del andre gitarister (f.eks. Angus Young) kjent for å uttrykke seg ved å grimasjere når han spiller. I Schaffers tilfelle skjer dette ved at han rører tungen på en karakteristisk måte.
Utrustning
Den elektriske gitaren som Schaffer har brukt mest i over 30 år, for eksempel i sina opptredener med kultgruppen Electric Banana band, er en rød Larrivée med EMG singel coil pickuper. Gitaren ble stjålet i mai 2018, men ble funnet igjen i januar 2020. En annen berømt gitar i Janne Schaffers samling, er en Gibson Les Paul fra 1959, som blant annet kan høres på Schaffers første soloalbum. Når det gjelder forsterkning er det Peavey som oftest blir brukt.
Samarbeide
Samarbeide med andre artister (utvalg): ABBA, Bob Marley, Toto, Mads Vinding Group, Cornelis Vreeswijk, Ted Gärdestad, Johnny Nash, Barbro Hörberg, Björn J:son Lindh, Gunnar Wiklund, Björn Skifs, The Keiser Twins, Robert Broberg, Ola Melander, Lisa Nilsson, Andy Votel, Helen Sjöholm, Arne Domnérus, Gábor Szabó, E-Type, Brenda Russel, Leif Strand, Andreas Vollenweider, Gary Boyle, Lee Hazlewood, Anni-Frid Lyngstad, Stefan Nordlander, Jonathan Bäckström, med flere.
Liste over kriger Laos har deltatt i
Denne listen er laget for å vise hvilke kriger Laos har vært delaktig i.
VM i pelota 1994
VM i pelota 1994 (verdensmesterskapet i pelota) ble arrangert i Saint-Jean-de-Luz i Frankrike i 1994.
Sypressfamilien
Sypressfamilien (Cupressaceae) er en av totalt syv bartrefamilier. Man deler sypressfamilien inn i 27-30 slekter med 130-140 arter.
Trærne i sypressfamilien er eviggrønne bartrær, oftest med skjellformede blad og små kongler. I Norge er det bare einer (Juniperus communis) som er viltvoksende.
Sypressfamiliens taksonomi
For en mer fullstendig taksonomi, se: Karplanter
Taksogrupperingen av sypressfamilien nedenfor er gjengitt med basis i internasjonal taksonomi og det nyeste nordiske standardverket, Den nya nordiska floran 2003 (på norsk: Gyldendals store nordiske flora 2007). med 5 klasser og 155 familier i Norden.
Jan Hegland
Jan Hegland (født 2. mars 1961) er en norsk tidligere høydehopper som representerte IL Skjalg. Hans personlige rekord er 2,16 meter, noe som plasserer ham på 14.-plass på norgesstatistikken gjennom alle tider. Rekorden blei satt 6. juli 1980 i Bodø. Han klarte 2,17 meter innendørs.
Sypressfamilien
Sypressfamiliens taksonomi
Hovednavn som er satt i kursiv angir ordener eller familier som utelukkende vokser utenfor Norden og som i 2007 ikke inngår i de 155 familiene i det nordiske standardverket.
Dobbeltstempelmotor
Dobbeltstempelmotor er en motor hvor to stempler virker mot hverandre i samme sylinder. Dobbeltstempelmotorer er ofte konfigurert med stemplene liggende, men må ikke forveksles med flatmotorer eller boksermotorer. Motoren fungerer oftest etter totaktsprinsippet og går oftest på diesel.
Filmweb
Filmweb er en norsk internettportal dedikert til film og TV-serier. Portalen presenterer filmer som går på norske kinoer med omtaler, bilder og trailere, og man kan også handle kinobilletter på nettsiden. I tillegg til kinofilmer har Filmweb en videoside med nyheter på hjemmekinoformat og lister over de best solgte filmene, og en seksjon for online-film hvor man kan se filmer over nettet. Filmweb har også det norske svaret på "Box Office"-statistikk gjennom Kinotoppen. I tillegg til det har Filmweb en "streamingguide" som gir oversikt over hvor man kan finne diverse filmer og serier digitalt
Dobbeltstempelmotor
En fordel med dobbeltstempelmoterer er at man slipper topplokk og tilhørende toppakning. En ulempe er at man får kraften ut på to akslinger, og at de parvise stemplene må synkroniseres meget godt.
Zersenay Tadese
Zersenay Tadese (født 8. februar 1982) er en eritreisk langdistanseløper. Han er den første og eneste eritreeren som har tatt OL-medalje, da han tok bronsemedalje i 10 000 meter i OL i Aten i 2004. Han holder dessuten verdensrekorden i halvmaraton. Han er en populær idrettfigur i sitt hjemmeland; over 2 500 gjester var i bryllupet da han giftet seg med Merhawit Solomon. Bryllupet ble overført direkte på eritreisk TV. Hans bror, Kidane Tadese, er også en idrettsutøver.
Zersenay har hatt størst suksees i halvmaraton, med fire gullmedaljer i VM i halvmaraton fra 2006 til 2009 og verdensrekord som han tok i Lisboa Halvmaraton i 2010. Han har også utmerket seg i terrengløp etter å ha vunnet en gull, en sølv og to bronsemedaljer i de fem siste VM i terrengløp.
Han kom på 6. plass på maraton under VM i friidrett 2019 avholdt i Doha, Qatar.
Bolivia Suárez
Bolivia Suárez (født 3. juni 1957 i Venezuela, død 17. desember 2020) var en venezuelansk politiker.
Hun tilhørte partiet Un Nuevo Tiempo (UNT), og satt i Asamblea Nacional de Venezuela - nasjonalforsamlingen - for delstaten Lara fra 2016 sin død i 2020.
Hun døde i 63 års alder den 17. desember 2020, av COVID-19.
Kristofer Hansteen (anarkist)
Kristofer (egentlig Christopher) Hansteen (født 29. november 1865 på Røros, død 2. mars 1906 i Kristiania) var en sentral person i miljøet på venstresiden i Norge på begynnelsen av 1900-tallet, da Norges Socialdemokratiske Ungdomsforbund ble dannet. Han var en markert skikkelse innen den anarkistiske retningen som ganske snart skilte lag med NSU.
Bakgrunn
Hansteens far var ansatt som bergverksdirektør ved kobberverket på Røros, og ble senere direktør for Kongsberg Sølvverk. Blant hans grandonkler og onkler kan nevnes astronomen professor Christopher Hansteen, høyesterettsassessor Christopher Hansteen var hans farfar, og kvinnesakskvinnen Aasta Hansteen var hans tante.
Hansteen kom tidlig i konflikt med sin aristokratiske familie: Han nektet å la seg konfirmere, og i 1891 giftet Kristofer seg med tjenestepiken Olga Strøm (1869 – 1936).
Karriere, politisk engasjement
Kort etter artium begynte han som typograf. Blant arbeiderne kom han i kontakt med de moderne sosiale idéer, og han leste Karl Marx og Peter Kropotkin. Især den siste ble bestemmende for hans livssyn.
Kristofer Hansteen ble anarkist og medlem av Anarkistisk-Communistisk Gruppe «Libertas». Her ble han snart en sentral person. Den mest kjente historien med Hansteen er politiets beslagleggelse av anarkistenes fane 1. mai 1893. Også året før ble fanen beslaglagt.
I det sosialdemokratiske Kristianialagets første periode holdt Hansteen flere foredrag i laget, og innledet gang på gang på massemøter om aktuelle spørsmål som f. eks. arbeidsløsheten, alltid ut fra et konsekvent 'anarkistisk-kommunistisk' grunnsyn. Dette vant gjenklang hos enkelte av Kristianiabevegelsens medlemmer. Hos Hansteen finner vi mange de momenter som vi siden møter igjen i ungsosialismen: kamp mot religionen, avstandtagen fra parlamentarismen, propaganda for generalstreiken.
Hansteen døde av tuberkulose i 1906.
Hamperokken
Hamperokken er det høyeste fjellet på halvøya vest for Ullsfjorden, og ligger i Tromsø kommune i Troms og Finnmark.
Fjellet er det sjette høyeste i Norge ut fra primærfaktor.
Fjellet kan bestiges uten sikringsutstyr om sommeren, men om vinteren kreves isøks og stegjern
The Further Adventures of the Girl Spy
Handling
Nan er en kvinnelig spion, som mottar sine nye ordre. Nan ankommer snart fiendens hemmelige møtested, og forsøker å oppdage fiendens planer.
Men rett før hun blir oppdaget og arrestert forsøker Nan, nå forkledd som en ung mann, deretter å krysse de fiendtlige linjene for å komme seg i trygghet.
Ernst von Grünigen
Ernst von Grünigen (født 23. mars 1950, død juni 1992) var en sveitsisk skihopper som representerte Ski-Club Gstaad.
Han deltok i den tysk-østerrikske hoppuka i årene 1970-1977, med 18.-plass i 1975/76 som beste sammenlagtplassering. Hans besteplassering i enkeltrenn i hoppuka var 6.-plass i Garmisch-Partenkirchen 1. januar 1976. Han deltok i OL i 1972 og 1976, med 5.-plass i normalbakken i Seefeld (Innsbruck) i 1976 som beste plassering. I VM i Falun i 1974 ble han nummer 43 i normalbakken.
Zhijiang (Yichang)
Zhijiang (枝江; pinyin: Zhījiāng) er et byfylke i Yichang i byprefekuret Hubei i Folkerepublikken Kina.
Befolkningen var på 512,611 innbyggere i 1999.
Kulturminner
Guanmiaoshan-funnstedet (Guanmiaoshan yizhi, 关庙山遗址) fra Daxikulturen og zhoutidens Qingshan-graver (Qingshan muqun, 青山墓群) er oppført på Folkerepublikken Kinas liste over kulturminner.
Tog
Hankou–Yichang-høyhastighetsjernbane, åpnet i 2012, løper gjennom området og har stasjon der.
Vei
Kinas riksvei 318, en av Folkerepublikken Kinas lengste hovedveier, løper gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.
Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.
Norske landskapsarkitekters forening
Norske landskapsarkitekters forening (NLA) er fagorganisasjonen for norske landskapsarkitekter med godkjent utdanning. Det er bare Norges miljø- og biovitenskapelige universitet, Ås som har slik utdanning, en mastergrad i landskapsarkitektur. De som søker opptak uten å ha gjennomført dette studiet, må kunne vise til relevant utdanning, praksis eller annet som kvalifiserer til opptak. Dette blir så behandlet individuelt av en egen komite i NLA.
Lokalavdelinger
Laget har lokalavdelinger i Oslo/Akershus, Hedmark/Oppland, Østfold, Telemark, Agder Rogaland, Hordaland og Finnmark.
Super Aguri F1
Super Aguri F1 er et japansk Formel 1-team grunnlagt i 2005 av den tidligere F1-føreren Aguri Suzuki. Laget som gjorde sin debut i 2006-sesongen har kontorer i Tokyo, Japan. Men operer fra den tidligere fabrikken til Arrows i Leafield, Storbritannia. Bilene blir ofte kalt Super Aguri Honda ettersom laget fungerer som et uoffisielt B-Team til Honda.
Oppstart
I 2006 søkte laget om å starte i Formel 1, men ble nektet oppstart av FIA på grunn av manglende innbetaling av 48 millioner dollar i startavgifter. Etter å ha sendt enda en søknad om å få delta i 2006 sesongen, fikk Super Aguri F1 den 26. januar 2006 endelig tillatelse til å kjøre 2006 sesongen. Super Aguri F1 brukte den sesongen motorer fra Honda, dekk fra Bridgestone og et chassis som tidligere sjef i Minardi, Paul Stoddart, hadde kjøpt fra det tidligere Arrows-laget.
Japanske Takuma Sato og Yuji Ide ble hentet inn som førere, mens franskmannen Franck Montagny ble testfører. Allerede etter fire løp ble annonsert at Montagny skulle erstatte Ide som brøt tre av de fire løpene han kjørte. FIA mente at Ide trengte mer erfaring innen Racing, etter en kollisjon med Midland-føreren Christijan Albers under San Marinos Grand Prix. Montagny ble dermed andrefører i syv løp før han også ble erstattet. Sakon Yamamoto ble den fjerde Super Aguri-føreren denne sesongen. Han kjørte de resterende syv løpene.
2007
Foran 2007 sesongen ble Yamamoto byttet ut med engelskmannen Anthony Davidson til å kjøre sammen med Takuma Sato. Begge overrasket i kvalifiseringen i sesongåpningen i Australia hvor de kvalifiserte seg til 10. og 11. beste startposisjon. Tidligere hadde bare Sato en 17. startposisjon som beste kvalifisering. På slutten av løpet hadde Sato falt ned til en 12.-plass, mens Davidson fikk løpet sitt ødelagt etter en kollisjon allerede på den i første runden. Med smerter fullførte han likevel på en 16.-plass.
Laget kjørte inn til sitt første poeng i Spanias Grand Prix hvor Sato kjørte inn til en 8.-plass. I Canadas Grand Prix kom Sato på 6.-plass og fikk tre nye poeng. Sammenlagt endte laget på en 9.-plass i konstruktørmesterskapet med fire poeng, alle skaffet av Takuma Sato.
2008
Formel 1-sesongen 2008 startet dramatisk allerede før det første løpet var kjørt. Det var stor usikkerhet rundt økonomien til laget som avlyste mange testinger i løpet av vinteren.
Resultater
(Forklaring) (resultater i uthevet skrift indikere pole position)
Tåtten om Gull-Åse-Tord
Et av hovedtrekkene i fortellingen er striden mellom Tord og hans rival Ingemar fra Asker (Ingimarr af Askr), som tre ganger streber Tord etter livet, hver gang med et større følge. Til sist må Ingemar gi seg, og rømme fra landet da det viser seg at Tord står under kong Øystein Magnussons (1103-1123) beskyttelse.
Teksten er blant annet kjent fra håndskriftet Morkinskinna, hvor det er en del av Magnussønnenes saga slik denne gjengis der. Tåtten finnes både i en lengre versjon og i den kortere nedredigert versjonen innfelt i kongesagaen. Tåtten er utgitt på norsk som del av Morkinskinna. Den ble også oversatt som del av sagautgaven i 2014.
Nannacara aureocephalus
Nannacara aureocephalus er en art i gruppen ciklider. Det er en fisk som finnes i ferskvann i Fransk Guyana, hvor den lever på grunt vann ved bredden av sumper og stillestående vann i skogselver.
Hannen blir ca. 9 cm lang, hunnen ca. halvparten.
Semienaria
Utseende
En liten (ca. 10 millimeter), lyst brunlig oldenborre. Oversiden er spredt punktert og kledt med korte, lyse, oppstående hår.
Utbredelse
Slekten er endemisk for Madagaskar.
Dødelig spøk
Dødelig spøk er en norsk TV-film fra 1986 regissert av Kent Nilssen. Den psykologiske spenningshistorien er basert på novellen med samme navn, som ble skrevet av Reidar Thomassen under psevdonymet Richard Macker. Innendørsscenene ble spilt inn på video, mens utendørsscenene ble tatt opp på film. Musikken ble spilt inn i Høvikodden Lydstudio.
Handling
Det er vinterkveld. Ute blåser snøen. Inne i ei hytte sitter Karl Rynndal og Olav Morvik og spiller sjakk. Rynndal vinner. Han skryter av seg selv og oppfører seg nedlatende overfor kameraten. Morvik blir fornærmet. Stemningen mellom de to mennene er anspent. Rynndal anklager Morvik for å ha planlagt å drepe ham helt fra begynnelsen av og trekker fram en pistol. Rynndal beskylder også Morvik for å ha et forhold til kona hans. Morvik avviser dette. Senere avslører Rynndal det hele som en spøk. Så banker noen på døren.
Anmeldelser
Kåre Kleivan i Verdens Gang mente at Dødelig spøk var en meget positiv overraskelse. Han skrev: «Her virket alt sammen, fin skuespillerkunst, stram regi og en virkelig spennende intrige. Nervepirrende.»